ভালেন্তিন কারবোনি
ভালেন্তিন কারবোনি (স্পেনীয়: Valentín Carboni, স্পেনীয় উচ্চারণ: [bˌalentˈin kaɾβˈoni]; জন্ম: ৫ মার্চ ২০০৫) হলেন একজন ইতালীয়–আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইন্টার মিলান এবং আর্জেন্টিনা জাতীয় অনূর্ধ্ব-২০ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন। ২০২১ সালে, কারবোনি ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। এক বছর পর, তিনি আর্জেন্টিনা অনূর্ধ্ব-২০ দলে হয়ে অভিষেক করেছিলেন।